Паводка ў Гагене, Германія
**Паводкі ў Еўропе** — серыя паводак, якія пачаліся 12 ліпеня 2021 года пасля праліўных дажджоў, выкліканых цыклонам Бернд (Bernd). Некалькі рачных басейнаў выйшлі з берагоў. Асноўная шкода нанесена Германіі. Паводка была названа найбуйнейшай за апошнія 100 гадоў. Да 16 ліпеня загінулі не менш 126 чалавек — 103 у Германіі, 22 у Бельгіі і 1 у Італіі, больш за 1300 прапалі без вестак.

Паводка
-------

З-за праліўных дажджоў з 12 ліпеня на захадзе і паўднёвым захадзе Германіі выйшлі з берагоў прытокі Рэйна Ар і Мозель, а таксама некалькі маленькіх рэк. Асноўны ўдар стыхіі прыйшоўся на зямлі Паўночны Рэйн-Вестфалія і Рэйнланд-Пфальц. Больш за 165 000 чалавек засталіся без электрычнасці, былі пашкоджаны чыгуначныя магістралі. Патокам вады былі разбураны масты і дама. Мінабароны абвясціла рэжым ваеннай катастрофы на захадзе краіны. Пры паводцы загінулі больш за 100 чалавек, яшчэ больш за 1 300 прапалі без вестак. Паводка стала самай разбуральнай і смертаноснай у Германіі за апошнія дзесяцігоддзі.

Былі адзначаны выпадкі марадзёрства. У некаторых гарадах зафіксаваны перабоі з падачай пітной вады.

12 ліпеня навальніца з ліўнямі абрынулася на Лондан. Былі падтоплены вуліцы, зачынены некалькі станцый метро.

У Бельгіі ў выніку паводкі загінулі 22 чалавек, больш за 10 прапалі без вестак. Стыхія закранула правінцыі Л’еж, Намюр, Валёнскі Брабант, Люксембург, Антвэрпэн і Фламандскага Брабант. Дзясяткі тысяч людзей вымушана эвакуяваліся. У пацярпелых рэгіёнах назіраліся перабоі з электрычнасцю.

Паводка ў Люксембургу
Некалькі камун былі эвакуіраваны ў Люксембургу.

16 ліпеня пачалася эвакуацыя жыхароў у Лімбургу. У правінцыі назіраліся праблемы з электразабеспячэннем. Эвакуявана 15 000 чалавек.

У выніку непагадзі на поўначы Італіі загінуў 1 чалавек, пашкоджана канатная дарога.

Рэакцыя
-------

Віцэ-канцлер ФРГ Олаф Шольц сказаў, што прыродная катастрофа звязана са зменамі клімату.

Улады зямлі Рэйнланд-Пфальц выдзелілі 50 мільёнаў еўра для ліквідацыі шкоды, нанесенай непагаддзю.

Лідары краін выказалі спачуванні Германіі ў сувязі са шматлікімі ахвярамі паводкі.

Папа Рымскі выказаў *«духоўную блізкасць усім пацярпелым ад паводкі, а таксама аварыйна-выратавальным службам, якія бяруць удзел у ліквідацыі наступстваў разгулу стыхіі»*.

Еўрапейскі Саюз заявіў аб гатоўнасці дапамагчы пацярпелым раёнам.

Зноскі
------

1. ↑  Эксперты: Европа не испытывала столь сильного наводнения 100 лет (руск.). *Российская газета*. Праверана 16 ліпеня 2021.
2. ↑  Железнодорожное сообщение осложнено в подтопленных регионах на западе ФРГ **(нявызн.)**. *ТАСС*. Праверана 16 ліпеня 2021.
3. ↑  На западе Германии объявили режим военной катастрофы (руск.). *РИА Новости*. Праверана 16 ліпеня 2021.
4. ↑  Число жертв наводнения в Германии превысило сто человек (руск.). *РИА Новости*. Праверана 16 ліпеня 2021.
5. ↑  *Александр Терехин*. Крупнейшая катастрофа за десятилетия: в Германии не могут оценить число погибших (руск.). *НТВ*. Праверана 16 ліпеня 2021.
6. ↑  *Надежда Дрямина*. Смертоносный потоп в Европе (руск.). *euronews* (15 ліпеня 2021). Праверана 16 ліпеня 2021.
7. ↑  DPA: мародеры начали грабить магазины в подтопленных районах на западе Германии **(нявызн.)**. *ТАСС*. Праверана 16 ліпеня 2021.
8. ↑  Последствия проливных дождей на западе Германии. Фоторепортаж (руск.). *РБК*. Праверана 16 ліпеня 2021.
9. ↑  Гроза с ливнями обрушилась на Лондон, затопив улицы и автомобили (руск.). *Газета.Ru*. Праверана 16 ліпеня 2021.
10. ↑  Flash floods: Parts of London receive a month of rain in one day **(нявызн.)**, *BBC News* (13 ліпеня 2021). Праверана 16 ліпеня 2021.
11. ↑  В Бельгии в результате наводнений погибли 22 человека (руск.). *Российская газета*. Праверана 16 ліпеня 2021.
12. ↑  Floods to last as thousands forced out of homes (англ.). *Luxembourg Times* (14 ліпеня 2021). Праверана 16 ліпеня 2021.
13. ↑  Heavy rains leave Limburg flooded; Some showers expected today (англ.). *NL Times*. Праверана 16 ліпеня 2021.
14. ↑  «Такой катастрофы еще не было»: города Европы уходят под воду (руск.). *Газета.Ru*. Праверана 16 ліпеня 2021.
15. ↑  Maltempo al Nord, danni e una vittima in Veneto. Albero cade su una funivia(нявызн.). *Rainews*. Праверана 16 ліпеня 2021.
16. ↑  Природная катастрофа на западе ФРГ унесла жизни свыше 90 человек (руск.). *Радио Sputnik*. Праверана 16 ліпеня 2021.
17. ↑  Смывает дома: Что известно о "наводнении века" на западе Германии (руск.). *Российская газета*. Праверана 16 ліпеня 2021.
18. ↑  Папа Римский помолился о жертвах и пострадавших от наводнения в ФРГ **(нявызн.)**. *ТАСС*. Праверана 16 ліпеня 2021.
19. ↑  *Hans*. EU supporting Belgium with flood response (англ.). *European Civil Protection and Humanitarian Aid Operations - European Commission* (15 ліпеня 2021). Праверана 16 ліпеня 2021.